cyanic-selkie/wikianc huggingface dataset:
ปีศาจโดเวอร์
การพิสูจน์ความจริง
จากลักษณะของปีศาจโดเวอร์ที่ทั้ง 4 ได้พบเห็น คล้ายกับปีศาจในตำนานพื้นเมืองของอินเดียแดงเผ่าครี ที่ปัจจุบันอาศัยอยู่ในรัฐมอนแทนา ติดกับประเทศแคนาดา ที่เรียกว่า "แมนนีกิชี" (Mannegishi) มีรูปร่างคล้ายมนุษย์ตัวเล็ก ๆ ศีรษะกลมโตใหญ่ บนใบหน้าไม่มีอวัยะใด ๆ ปรากฏนอกจากดวงตากลมโต มีนิ้วมือและนิ้วเท้าเรียวยาว แต่แขนและขาเรียวเล็กผิดสัดส่วน อาศัยอยู่ตามหุบผาและแม่น้ำลำธาร  มีพฤติกรรมชอบปรากฏตัวเพื่อหลอกนักเดินทางให้ตกใจเล่น
มีข้อสันนิษฐานว่า สิ่งที่ทั้งหมดเห็นเป็นปีศาจโดเวอร์นั่น อาจจะเป็นลูกกวางมูสหรือลูกม้าที่เพิ่งคลอด แต่ก็ไม่มีรายงานของการเกิดของสัตว์ที่ว่าในเมืองโดเวอร์ในช่วงนั้น
จนถึงปัจจุบันนี้ เรื่องราวของปีศาจโดเวอร์ก็ยังคงเป็นปริศนาอยู่ ไม่มีใครทราบว่ามันคือตัวอะไร มาอยู่ ณ สถานที่แห่งนั้นได้อย่างไรและมีจุดประสงค์อย่างไร เพราะนับตั้งแต่คืนนั้นแล้ว ก็ไม่มีใครพบเห็นสิ่งมีชีวิตลักษณะดังกล่าวนี้อีกเลย แต่ถึงอย่างไรเรื่องราวของปีศาจโดเวอร์ก็ได้ปรากฏในวัฒนธรรมร่วมสมัยด้วย เช่น สารคดีชุด Lost Tapes ปีที่ 2 ของช่องดิสคัฟเวอรี ในตอนที่มีชื่อว่า Dover Demon
ไบรอัน เดอ ปาลมา
ไบรอัน เดอ ปาลมา (Brian De Palma) เป็นผู้กำกับภาพยนตร์และนักเขียนบทภาพยนตร์ชาวอเมริกัน ซึ่งเป็นที่กล่าวขานมากที่สุดว่าเป็นผู้กำกับภาพยนตร์แนวหน้าในยุคนิวฮอลลีวูด มีผลงานภาพยนตร์หลักซึ่งทำรายได้มหาศาล เช่น สาวสยอง มาเฟียหน้าบาก เจ้าพ่ออัลคาโปน และฝ่าปฏิบัติการสะท้านโลก โดยผลงานภาพยนตร์ของเขาได้รับอิทธิพลมาจากผู้กำกับคนอื่นมากมาย เช่น อัลเฟรด ฮิตช์ค็อก ฌ็อง-ลุก กอดาร์ โดยส่วนมากมักมีเนื้อหาที่ค่อนข้างเกี่ยวกับเพศและรุนแรง แต่ก็ยังได้รับการยกย่องจากนักวิจารณ์ภาพยนตร์หลายคน เช่น โรเจอร์ อีเบิร์ต และพอลีน เคล
ผลตอบรับ
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 25 เรื่องของ ไบรอัน เดอ ปาลมา 0–59% คำวิจารณ์ที่นักวิจารณ์ไม่ชอบ 60–74% คำวิจารณ์ที่นักวิจารณ์ชอบ  75–100% คำวิจารณ์ที่นักวิจารณ์ชอบมาก
สีแดง 0–19 คำวิจารณ์ที่นักวิจารณ์ไม่ชอบเลย 20–39 คำวิจารณ์ที่นักวิจารณ์ไม่ชอบ สีส้ม 40–60 คำวิจารณ์ที่นักวิจารณ์ให้ปานกลาง สีเขียว 61–80 คำวิจารณ์ที่นักวิจารณ์ชอบ  81–100 คำวิจารณ์ที่นักวิจารณ์ชอบมาก
N/A ไม่ปรากฏ, หาข้อมูลไม่ได้
$ ดอลลาร์สหรัฐ
เฟอร์ (ต้นไม้)
เฟอร์ (Firs, Abies) เป็นสกุลไม้ยืนต้นไม่ผลัดใบปี 48-56 ชนิดในวงศ์สนเขา พบได้ทั่วไปในอเมริกาเหนือและกลาง ยุโรป เอเชีย และแอฟริกาเหนือ ซึ่งพบได้ในภูเขาเกือบทุกช่วง เฟอร์มีความเกี่ยวข้องกับสกุล Cedrus (ซีดาร์) มากที่สุด ต้นเฟอร์ดักลาสไม่ใช่เฟอร์ที่แท้จริงเนื่องจากเป็นอยู่ในสกุล Pseudotsuga
ชื่อของสกุลมาจากภาษาละตินที่แปลว่า "ขึ้น" ซึ่งพูดถึงความสูงของมัน ชื่อภาษาอังกฤษทั่วไปมีต้นกำเนิดมาจากภาษานอร์สโบราณ fyri หรือภาษาเดนมาร์กโบราณ fyr
เฟอร์เป็นต้นไม้ขนาดใหญ่ มีความสูงถึง 10-80 m โดยมีเส้นผ่านศูนย์กลางลำต้น 0.5–4 m เมื่อโตเต็มที่ สามารถแยกความแตกต่างระหว่างต้นเฟอร์กับสมาชิกในตระกูลสนอื่น ๆ ได้ด้วยการดูที่ใบรูปร่างเข็มซึ่งติดอยู่กับกิ่งอย่างโดดเดี่ยวโดยมีฐานคล้ายกับยางดูด และดูที่โคน (ลูกสน) ซึ่งตั้งตรงบนก้านและสลายไปเมื่อเติบโตเต็มวัยเหมือนกับต้นซีดาร์ (Cedrus)
การระบุสปีชีส์ต่าง ๆ ขึ้นอยู่กับขนาดและการจัดเรียงของใบ ขนาดและรูปร่างของโคน และใบประดับของลูกสนจะยาวและแตกออก หรือสั้นและซ่อนอยู่ภายในโคนหรือไม่
ใบ
เราสามารถแยกความแตกต่างของเฟอร์จากสมาชิกรายอื่นในตระกูลสนได้ด้วยดูการติดของใบกับกิ่งที่ดูคล้ายกับยางดูด
ใบไม้จะมีรูปร่างแบนอย่างเห็นได้ชัด บางครั้งดูเหมือนมีบางอย่างกด ดังที่เห็นใน A. sibirica
ใบไม้มีเส้นสีขาวสองเส้นด้านใต้ แต่ละเส้นประกอบด้วยแถบปากใบที่หุ้มด้วยไข ในสปีชีส์ส่วนใหญ่ผิวด้านบนของใบจะมีสีเขียวและมันเงาโดยไม่มีปากใบหรือมีบางส่วนที่ปลายใบมที่จะมองเห็นเป็นจุดสีขาว สปีชีส์อื่น ๆ มีพื้นผิวด้านบนของใบมัวโดยมีสีเทาเขียวหรือสีฟ้าเทาไปจนถึงสีเงินและเคลือบด้วยไขและมีแถบปากใบจำนวนไม่แน่นอนและไม่ต่อเนื่อง ตัวอย่างสปีชีส์ที่มีใบสีเขียวคือ A. alba และสีมัวแบบมีไขคือ A. concolor
ปลายใบมักจะมีรอยบากไม่มากก็น้อย (เช่นใน A. firma) แต่บางครั้งก็มนหรือทื่อ (เช่นใน A. concolor, A. magnifica) หรือแหลมและมีหนาม (เช่นใน A. bracteata, A. cephalonica, A. holophylla). ใบของต้นอ่อนมักจะแหลมกว่า
วิธีที่ใบแตกจากหน่อหลากหลายมาก เฉพาะบางสายพันธุ์เท่านั้นที่มีแตกเป็นรูปทรงหวีที่มีใบเรียงสองด้านและแบนเช่นใน A. alba
โคน (ลูกสน)
ตรงกันข้ามกับสปรูซ โคนต้นเฟอร์จะไม่ห้อย แม้แต่โคนของต้นเฟอร์ขนาดใหญ่ก็ยังเติบโตเหมือนเทียน
โคนที่โตเต็มที่แล้วมักจะเป็นสีน้ำตาล โคนอ่อนที่ออกในฤดูใบไม้ผลิอาจเป็นสีเขียวได้ เช่นใน A. grandis, A. holophylla, A. nordmanniana หรือเป็นสีม่วงและฟ้าและสีเข้มในบางเวลาอย่างA. fraseri, A. homolepis (var. umbellata green), A. koreana ('Flava' green), A. lasiocarpa, A. nephrolepis (f. chlorocarpa green), A. sibirica, A. veitchii (var. olivacea green).
บรรณานุกรม
Philips, Roger. Trees of North America and Europe, Random House, Inc., New York ISBN 0-394-50259-0, 1979.
พีช (สายการบิน)
การบินพีช (Peach Aviation, ピーチ・アビエーション 株式会社, ดำเนินการภายใต้เครื่องหมายการค้า พีช) เป็นสายการบินราคาประหยัดที่มีฐานอยู่ที่ญี่ปุ่น สำนักงานตั้งอยู่ที่ชั้น 5 อาคารสำนักงานท่าอากาศยานนานาชาติคันไซ จังหวัดโอซะกะ
ประวัติ
พีช ก่อตั้งขึ้นในเดือนกุมภาพันธ์ พ.ศ. 2554 ในชื่อ A&F Aviation เป็นการลงทุนร่วมระหว่างออล นิปปอน แอร์เวย์กับบริษัทร่วมทุน First Eastern Investment Group ของฮ่องกง บริษัทได้รับใบอนุญาตให้ประกอบกิจการการบินได้ในเดือนเมษายน พ.ศ. 2554 และได้เปลี่ยนชื่อเป็น การบินพีช (Peach Aviation) ในเดือนพฤษภาคม พ.ศ. 2554 โดยมีบริษัทออล นิปปอน แอร์เวย์เป็นผู้ถือหุ้นรายใหญ่ที่สุด
เครื่องบินของพีชได้รับการออกแบบจากนีล เดนารี และชุดของลูกเรือได้รับการออกแบบจากเจมส์ วิลกี้ สายการบินนี้มีฐานการบินอยู่ที่ท่าอากาศยานนานาชาติคันไซ
ปัจจุบัน สำนักงานใหญ่ตั้งอยู่ที่ชั้น 3 อาคารแอร์โรพลาซา ภายในพื้นที่สำนักงานของท่าอากาศยานนานาชาติคันไซ จังหวัดโอซะกะ และเมื่อวันที่ 1 สิงหาคม พ.ศ. 2554 ได้ประกาศแผนการย้ายสำนักงานไปที่อาคารเคนเซ็ทสึ ภายในพื้นที่ท่าอากาศยานเช่นเดิม
พีชให้บริการครั้งแรกในวันที่ 1 มีนาคม พ.ศ. 2555 ด้วยเที่ยวบินจากคันไซไปท่าอากาศยานชินชิโตะเซะที่เป็นท่าอากาศยานหลักของเมืองซัปโปะโระ เกาะฮกไกโด ทางตอนเหนือของญี่ปุ่น
พีช เป็นสายการบินราคาประหยัดที่ประสบความสำเร็จมากที่สุดแห่งหนึ่งของญี่ปุ่น โดยมีผู้โดยสารใช้บริการเฉลี่ยร้อยละ 80 ของความจุผู้โดยสาร ในขณะที่สายการบินอื่นอาทิ เจ็ตสตาร์ ญี่ปุ่น มีผู้โดยสารราวร้อยละ 70
ปัจจุบัน พีชเป็นสายการบินเดียวที่ให้บริการที่อาคารผู้โดยสารแห่งที่ 2 ท่าอากาศยานนานาชาติคันไซ และให้บริการ 24 ชั่วโมง นับว่าประสบความสำเร็จไม่น้อยเพราะผู้โดยสารจะได้รับความสะดวกสบายในการจอง การเช็คอิน และการขึ้นเครื่อง
ในวันที่ 22 มีนาคม 2561 ออล นิปปอน แอร์เวย์ ได้ประกาศการควบรวมกิจการกันระหว่างพีชกับวานิลลาแอร์ (Vanilla Air) ซึ่งเป็นสายการบินต้นทุนต่ำอีกบริษัทหนึ่งในเครือออล นิปปอน แอร์เวย์ โดยจะมีผลอย่างสมบูรณ์ภายในสิ้นปี พ.ศ. 2562 ทั้งนี้ยี่ห้อวานิลลาแอร์จะถูกยกเลิกไป เหลือเพียงพีชเท่านั้น ในที่สุดวานิลลาแอร์ได้ปิดตัวลงในวันที่ 26 ตุลาคม 2562 และรวมเข้ากับพีชเป็นผลสำเร็จ โดยตั้งแต่วันถัดมาเป็นต้นไปก็ได้เปลี่ยนเป็นพีชทั้งหมด
ฟาโรห์นาร์เมอร์
ฟาโรห์นาร์เมอร์ (nꜥr-mr, หมายถึง "ปลาดุกที่ดุร้าย"; (r. ประมาณ 3273 – 2987 ปีก่อนคริสต์ศักราาช)) เป็นฟาโรห์อียิปต์โบราณสมัยต้นราชวงศ์ พระองค์ครองราชย์ถัดจากกา ซึ่งเป็นฟาโรห์ยุคก่อนราชวงศ์ นักวิชาการหลายคนพิจารณาพระองค์เป็นผู้รวมอียิปต์และก่อตั้งราชวงศ์ที่ 1 และกลายเป็นฟาโรห์องค์แรกที่ปกครองอียิปต์ที่รวมเป็นหนึ่ง นักไอยคุปต์วิทยาส่วนใหญ่เชื่อว่านาร์เมอร์เป็นบุคคลเดียวกันกับฟาโรห์เมเนส คาดว่านีธโฮเทปอาจเป็นพระมเหสีหรือพระราชธิดาของพระองค์
สปรูซ
สปรูซ (Spruce) เป็นต้นไม้ในสกุล Picea ซึ่งประกอบไปด้วยพืชจำพวกสนไม่ผลัดใบประมาณ 35 สปีชีส์ จัดอยู่ในวงศ์ Pinaceae พบในเขตอบอุ่นและเขตไทกาของซีกโลกเหนือของโลก Picea เป็นสกุลเดียวในอนุวงศ์ Piceoideae สปรูซเป็นไม้ยืนต้นขนาดใหญ่ เมื่อโตเต็มที่จะสูงประมาณ 20-60 เมตร (ประมาณ 60–200 ฟุต) และมีกิ่งก้านเป็นวงรอบและมีรูปทรงกรวย สปรูซแตกต่างกับต้นไม้ในตระกูลสนอื่น ๆ ตรงที่ใบ ซึ่งมีสี่ด้านและยึดติดกับโครงสร้างที่มีลักษณะเหมือนหมุดขนาดเล็กบนกิ่ง และโดยโคน (ไม่นับใบประดับที่ยื่นออกมา) ซึ่งจะห้อยลงมาหลังจากผสมเกสรแล้ว ต้นสปรูซจะสลัดใบเมื่ออายุ 4-10 ปี ทำให้กิ่งก้านขรุขระเต็มไปด้วยหมุดที่ไม่ถูกสลัด ในสกุลอื่นที่คล้ายคลึงกัน กิ่งก้านจะค่อนข้างเรียบ
การก่อสร้าง
เนื่องจากสปรูซไม่มีคุณสมบัติต้านทานแมลงหรือการผุหลังจากตัด โดยทั่วไปจึงใช้สำหรับการก่อสร้างในที่ร่มเท่านั้น ไม้สปรูซเมื่อปล่อยไว้ข้างนอกจะอยู่ได้นานไม่เกิน 12-18 เดือน ขึ้นอยู่กับชนิดของสภาพอากาศที่สัมผัส
อาหารและยา
ยอดสดของสปรูซหลายชนิดเป็นแหล่งวิตามินซีตามธรรมชาติ กัปตันคุกทำเบียร์แอลกอฮอล์จากสปรูซระหว่างการเดินทางในทะเลเพื่อป้องกันโรคเลือดออกตามไรฟันให้ลูกเรือ ใบและกิ่งก้านหรือน้ำมันหอมระเหย สามารถใช้ต้มเบียร์สปรูซได้
ไม้เครื่องดนตรี
ไม้สปรูซเป็นวัสดุมาตรฐานที่ใช้ในซาวด์บอร์ดสำหรับเครื่องดนตรีหลายชนิด เช่น กีตาร์ แมนโดลิน เชลโล ไวโอลิน เปียโน และพิณ
พาวเวอร์ป็อป
พาวเวอร์ป็อป (Power pop หรือ powerpop) เป็นแนวเพลงป็อปที่ได้รับแรงบันดาลใจมาจากเพลงป็อปและร็อกในสหราชอาณาจักรและสหรัฐอเมริกาในทศวรรษ 1960 โดยทั่วไปแล้วเป็นการรวมด้านดนตรีอย่างเช่น ใช้เมโลดี้ที่แข็งแกร่ง เสียงร้องที่ดูสะอาดกลมกลืน การเรียบเรียงอย่างง่าย ๆ และท่อนริฟฟ์กีตาร์ที่เด่นชัด เครื่องดนตรีเดี่ยว ๆ มักเก็บไว้น้อยที่สุดและมีการใช้องค์ประกอบของเพลงบลูส์ที่ใช้ไม่มาก การบันทึกเสียงมีแนวโน้มว่าจะใช้การผลิตที่ใช้เสียงจังหวะกลองอัด เครื่องดนตรีมักจะประกอบด้วย กีตาร์ไฟฟ้า กีตาร์เบสไฟฟ้า กลองชุด และบางครั้งใช้คีย์บอร์ดไฟฟ้าหรือเครื่องสังเคราะห์เสียง ขณะที่เพลงแนวนี้มีอิทธิพลมาหลายทศวรรษ และยังคงเป็นแนวย่อยของร็อกที่คงทนจนมาถึงปัจจุบัน
มะงั่ว
มะงั่วหรือส้มมะงั่ว หรือ มะนาวควาย เป็นพืชในวงศ์ Rutaceae เป็นไม้พุ่มมีกิ่งมาก เปลือกลำต้นสีเทาอ่อน ไม้เนื้ออ่อน ยอดอ่อนสีม่วงหรือเขียวอมม่วง กิ่งอ่อนสีอมม่วง เป็นเหลี่ยม กิ่งแก่กลม ผิวเกลี้ยงมีหนามแหลมตามซอกใบ ใบประกอบลดรูปเหลือใบเดียว ขอบใบจักฟันเลื่อย ดอกช่อออกตามซอกใบ ดอกสีชมพูหรือขาว ผลทรงกลมยาว ผิวหยาบ ผลสดเปลือกเป็นปุ่มปมเล็กน้อย เปลือกหนา สีเหลือง กลิ่นหอม แต่ละกลีบขนาดเล็ก รสออกเปรี้ยว เมล็ดรูปไข่จำนวนมาก  มีสองพันธุ์คือ พันธุ์ที่มีรสเปรี้ยว ยอดและตาดอกสีชมพู เนื้อมีรสเปรี้ยว และพันธุ์ที่รสไม่เปรี้ยว ยอดและตาดอกไม่เป็นสีชมพู เนื้อรสไม่เปรี้ยว ส้มโอมือและส้มซ่าหวานจัดเป็นสายพันธุ์ย่อยของมะงั่ว
ถิ่นกำเนิดของมะงั่วอยู่ในอินเดีย กระจายพันธุ์ไปจนถึงจีนและอิหร่าน ใช้เปลือกผลทำขนมหวานและเค้ก ใช้ทำน้ำหอม ในจีนใช้รากต้มน้ำรักษาอาการผิดปกติของระบบหายใจและปวดหลัง ผิวมะงั่วมีน้ำมันมากเรียกน้ำมันผิวมะงั่ว น้ำมะงั่วรสเปรี้ยว ใช้แก้ไอ ใช้เป็นน้ำกระสายยา
โทมัส มึลเลอร์
โทมัส มึลเลอร์ (Thomas Müller; เกิด 13 กันยายน ค.ศ. 1989) เป็นนักฟุตบอลชาวเยอรมัน ปัจจุบันเล่นในตำแหน่งกองหน้าให้กับไบเอิร์นมิวนิกและทีมชาติเยอรมนี
ผลงานในระดับสโมสร
โทมัส มึลเลอร์ เข้าร่วมสโมสรไบเอิร์นมิวนิกเมื่อปี ค.ศ. 2000 ขณะอายุได้เพียง 11 ปีและทำผลงานได้ดีขึ้นเรื่อยๆ จนในปี ค.ศ. 2008 เขาจึงได้เลื่อนจากระดับเด็กฝึกหัดและนักเตะระดับเยาวชนขึ้นมาอยู่ในระดับทีมสำรองและทำผลงานได้ดีมากขึ้นตามลำดับจนได้เป็นดาวซัลโวของลีกทีมสำรอง และเพราะฝีเท้าที่ดีของเขา ลูวี ฟัน คาล (กุนซือในขณะนั้น) จึงดึงเขาขึ้นมาเล่นให้กับทีมชุดใหญ่และประเดิมสนามในนามทีมชุดใหญ่นัดแรกในศึกบุนเดิสลีกาที่พบกับทีมฮัมบัวร์เกอร์ เมื่อวันที่ 15 สิงหาคม ค.ศ. 2008
ผลงานในฟุตบอลโลก 2014
ฟุตบอลโลก 2014 ในรอบแรกที่เยอรมนีพบกับโปรตุเกส มึลเลอร์สามารถทำแฮตทริกหรือ 3 ประตูได้ นับเป็นนักฟุตบอลคนแรกในการแข่งขันครั้งนี้ที่ทำแฮตทริกได้ ในนาทีที่ 10 (จุดโทษ), นาทีที่ 45 และนาทีที่ 78 และยังมีจังหวะที่ปะทะกับเปเป กองหลังของโปรตุเกส ทำให้เปเปโดนใบแดงไล่ออกจากสนามอีกด้วย
พายุนังกา
นังกา (มาเลเซีย: Nangka; ) เป็นชื่อพายุหมุนเขตร้อนในรายชื่อชุดที่ 3 ลำดับที่ 22 ของมหาสมุทรแปซิฟิกตะวันตกฝั่งเหนือ ส่งโดยประเทศมาเลเซีย
พายุนังกานั้นอาจหมายถึง
ขุยซิง
ขุยซิง  ตามภาษาจีนกลาง หรือ ฆวยแช้เอี้ย (魁星爺) ในภาษาจีนจีนแต้จิ๋ว  หรือ ข๊วยต้าวแช้กุ้น (魁斗星君) ในภาษาจีนฮกเกี่ยนเป็นเทวบุรุษในศาสนาเต๋าและศาสนาชาวบ้านจีนและเป็นเทพเจ้าแห่งดาวไถสี่ดวงตามคติโหราศาสตร์จีนและเป็นผู้เทพเจ้าอุปถัมป์รักษาการเรียน บัณฑิต จอหงวน พระองค์ได้รับการสักการะบูชาควบคู่กับเจ้าพ่อบุ่นเชียงในฐานะเทวราชแห่งการศึกษาและความรู้   พระองค์เป็นเป็นหนึ่งในปัญจเทพบดีแห่งวรรณกรรมจีน
คุนะอิ
คุนะอิ เป็นอาวุธโบราณจากญี่ปุ่นใช้โดยนินจา มีลักษณะคล้ายมีดขนาดประมาณ 10-15 ซม. ถือกำเนิดในยุคเท็นโชะ คุนะอิทำจากเหล็ก ใช้เป็นอาวุธในการโจมตี โดยในบางครั้งสามารถใช้เป็นอาวุธในการขว้างได้ คุนาอิหรือคุไน ถือเป็นอาวุธมีดสั้นของนินจา เพียงแต่ปรับขนาดและรูปทรงให้เข้ากับมือและแขนเวลาใช้ต่อสู้ คุไน ถือว่าเป็นสุดยอดอาวุธของนินจา
โรเจอร์ อีเบิร์ต
โรเจอร์ โจเซฟ อีเบิร์ต (Roger Joseph Ebert; 18 มิถุนายน ค.ศ. 1942 – 4 เมษายน ค.ศ. 2013) เป็นนักวิจารณ์ภาพยนตร์​ นักประวัติศาสตร์ นักข่าว นักเขียนบท และนักเขียนชาวอเมริกัน เขาเคยเป็นนักวิจารณ์ภาพยนตร์ในหนังสือพิมพ์ชิคาโก ซัน-ไทมส์ตั้งแต่ปี ค.ศ. 1967 จนกระทั่งเขาเสียชีวิตในปี ค.ศ. 2013 เขาเป็นนักวิจารณ์ภาพยนตร์คนแรกที่ได้รับรางวัลพูลิตเซอร์ด้านงานวิพากษ์ข่าวเมื่อปี ค.ศ. 1975
บ้านมนังคศิลา
บ้านมนังคศิลา ตั้งอยู่เลขที่ 514 ถนนหลานหลวง แขวงสี่แยกมหานาค เขตดุสิต กรุงเทพมหานคร เป็นบ้านที่พระบาทสมเด็จพระมงกุฎเกล้าเจ้าอยู่หัว โปรดเกล้าฯ ให้สร้างพระราชทานแก่พระยาอุดมราชภักดี (โถ สุจริตกุล) อดีตอธิบดีกรมชาวที่ ผู้มีหน้าที่ดูแลพระราชฐานที่ประทับทั้งหมด และพระราชทานชื่อบ้านนี้ว่า "มนังคศิลา" อันหมายถึงที่ประทับ
ประวัติ
บ้านมนังคศิลาเดิมเป็นบ้านที่พระบาทสมเด็จพระมงกุฎเกล้าเจ้าอยู่หัว โปรดเกล้าฯ ให้สร้างพระราชทานแก่พระยาอุดมราชภักดี แล้วขายไปในช่วงสงครามโลกครั้งที่ 2 เมื่อต้องอพยพออกจากกรุงเทพฯ ต่อมาเจ้าของใหม่นำไปจำนองไว้กับธนาคารเอเซีย กระทั่งปี พ.ศ. 2495 รัฐบาลในสมัยจอมพล ป.พิบูลสงคราม เป็นนายกรัฐมนตรี ได้ทำเรื่องขอไถ่ถอนมาใช้เป็นบ้านพักรับรองอาคันตุกะของรัฐบาล และใช้เป็นที่ประชุมปรึกษาของสมาชิกสภาผู้แทนฝ่ายสนับสนุนรัฐบาล โดยให้สำนักนายกรัฐมนตรีเป็นผู้ดูแลรักษา ต่อมาในปี พ.ศ. 2498 จอมพล ป.พิบูลสงคราม ก่อตั้งพรรคเสรีมนังคศิลา ร่วมกับพลตำรวจเอกเผ่า ศรียานนท์ ได้ใช้บ้านหลังนี้เป็นที่ทำการพรรค
ในปี พ.ศ. 2518 สภาสตรีแห่งชาติ ได้ย้ายเข้ามาตั้งสำนักงานในบ้านมนังคศิลา จนถึงปัจจุบัน
ในปี พ.ศ. 2535 มูลนิธิองค์กรกลางเพื่อประชาธิปไตย ได้ย้ายเข้ามาตั้งสำนักงานในบ้านมนังคศิลา คำสั่งสำนักนายกรัฐมนตรีที่ 3/2535 สมัยอดีตนายกรัฐมมนตรี นายอานันท์ ปันยารชุน จนถึงปัจจุบัน
ในปี พ.ศ. 2557 รัฐบาลของ พล.อ.ประยุทธ์ จันทร์โอชา ได้ใช้บ้านมนังคศิลาเป็นที่ทำการ ของ คสช. แทนกองบัญชาการกองทัพบก
หน่วยงาน
หน่วยงานต่างๆที่ตั้งสำนักงานอยู่ในบ้านมนังคศิลาได้แก่
การเชื่อมต่อและการจอดเทียบท่าของยานอวกาศ
การเชื่อมต่อและกลไกการเทียบท่ายานอวกาศ (Spacecraft docking and berthing mechanisms) เป็นกลไกการซึ่งถูกนำมาใช้ในการเชื่อมต่อยานอวกาศลำหนึ่งไปยังยานอวกาศอีกลำหนึ่ง (รวมถึงสถานีอวกาศ) ในกรณีของกลไกการเทียบท่า โมดูลอวกาศที่ปราศจากแรงขับดันของตัวเองสามารถเข้าจอดเทียบท่ากับยานที่เป็นคู่ขาของมันเองได้ การเชื่อมต่อเป็นไปโดยปกติชั่วคราวสำหรับยานอวกาศที่ไปเยือนซึ่งกันและกันหรือเป็นแบบกึ่งถาวร สำหรับโมดูลสถานีอวกาศ
กลไกการเชื่อมต่อ จะใช้เมื่อหนึ่งในยานอวกาศได้มีการวางแผนอย่างแข็งขันภายใต้การขับเคลื่อนของตัวเองเพื่อทำการเชื่อมต่อกับยานอวกาศอีกลำหนึ่ง
กลไกการจอดเทียบท่า จะใช้เมื่อโมดูลสถานีอวกาศหรือยานอวกาศจะถูกยึดติดเข้ากับยานอวกาศอีกลำหนึ่งโดยใช้แขนหุ่นยนต์ - แทนแรงขับดันของตัวเอง - สำหรับไม่กี่เมตรสุดท้ายของการนัดพบและกระบวนการของการยึดติดกันในการเข้าจอดเทียบท่า มักจะเกี่ยวข้องกับการเชื่อมต่อกับสถานีอวกาศ
กลไกการใช้งานในปัจจุบันนี้ถูกออกแบบมาเพื่อสนับสนุนการเชื่อมต่อหรือการจอดเทียบท่าอย่างใดอย่างหนึ่ง - ระบบการจอดเทียบท่าของนาซา (NDS) ที่กำลังจะเกิดขึ้นตามมาจะเป็นระบบแรกที่ออกแบบมาเพื่อสนับสนุนระบบทั้งสองอย่างนี้
การเทียบท่า (Docking)
ความสามารถในการเทียบท่าของยานอวกาศขึ้นอยู่กับการนัดพบกันในอวกาศ (space rendezvous), ความสามารถของยานอวกาศสองลำที่จะค้นหากันและกันเจอ และสถานีอวกาศที่อยู่ในวงโคจรเดียวกัน (station-keep in the same orbit)
กราเลินไดก์
กราเลินไดก์ (Kralendijk) เป็นเมืองหลวงและเมืองท่าที่สำคัญของโบแนเรอในหมู่เกาะแคริบเบียนเนเธอร์แลนด์ ชาวเมืองพูดภาษาปาเปียเมนตู แต่ก็ใช้ภาษาดัตช์และภาษาอังกฤษอย่างกว้างขวาง ในภาษาดัตช์คำว่า Koralendijk (ชื่อเพี้ยนมาเป็น Kralendijk) มีความหมายว่า "พนังปะการัง" ในภาษาปาเปียเมนตู มักเรียกเมืองว่า Playa หรือ "ชายหาด" จากข้อมูลประชากรปี ค.ศ. 2006 เมืองมีประชากร 3,061 คน นอกชายฝั่งเมืองกราเลินไดก์ มีเกาะที่ไม่มีผู้คนอาศัยที่ชื่อ ไกลน์โบแนเรอ ที่มีชื่อเสียงด้านการดำน้ำ
อนุชิต สพันธุ์พงษ์
อนุชิต สพันธุ์พงษ์ (เกิด 1 พฤษภาคม พ.ศ. 2522) เป็นนักแสดง นักร้อง นักเต้นชาวไทย
ประวัติ
อนุชิต สพันธุ์พงษ์ เกิดเมื่อวันที่ 1 พฤษภาคม พ.ศ. 2522 จบการศึกษาชั้นมัธยมศึกษาจากโรงเรียนอัสสัมชัญสมุทรปราการ สำเร็จการศึกษาระดับปริญญาตรีจากคณะนิเทศศาสตร์ มหาวิทยาลัยรังสิต เข้าสู่วงการบันเทิงด้วยการชนะเลิศการประกวดเต้น เนสกาแฟเชกแดนซิงคอนเทสต์ และชนะเลิศการประกวด อาร์วีเอสบอร์นทูบีสตาร์ สาขาการเต้น ของวิทยุอาร์วีเอส ก่อนที่จะทำให้คนรู้จักมากขึ้น จากการเป็นนักเต้นของปฏิภาณ ปฐวีกานต์ และร่วมแสดงภาพยนตร์โฆษณาโค้กกับแคทรียา อิงลิช และแจ้งเกิดแบบเต็มตัว จากการแสดงภาพยนตร์เรื่องแรก 15 ค่ำ เดือน 11 ของจิระ มะลิกุล จนได้เข้าชิงรางวัลตุ๊กตาทอง สาขานักแสดงนำฝ่ายชาย และเข้าชิงรางวัลชมรมวิจารณ์บันเทิง สาขานักแสดงนำฝ่ายชาย เช่นกัน
จากนั้นได้แสดงฝีมืออีกครั้งในภาพยนตร์เรื่องโหมโรง ของอิทธิสุนทร วิชัยลักษณ์ จนได้รับการเสนอชื่อเช้าชิงรางวัลภาพยนตร์แห่งชาติ สุพรรณหงส์ ประจำปี พ.ศ. 2547 สาขานักแสดงนำฝ่ายชายยอดเยี่ยม แม้จะพลาดรางวัล แต่ภาพยนตร์เรื่องโหมโรงก็ได้รับรางวัลมากที่สุด คือ 7 รางวัล จากการเสนอชื่อเข้าชิงทั้งหมด 14 รางวัล นอกจากนั้นยังมีโอกาสได้โกอินเตอร์ไปแสดงภาพยนตร์ญี่ปุ่นเรื่อง “Spring Snow” อีกด้วย อนุชิตแสดงละครมาแล้วมากมายหลายเรื่อง และได้รับกระแสตอบรับที่ดี ผู้ชมให้ความยอมรับในความสามารถ นอกจากนี้ยังได้รับความนิยมอย่างมากในเว็บไซต์พันทิป (เฉลิมไทย) ในฐานะนักแสดงผู้รับบทเป็น พีรวิชญ์ จากละครเรื่อง พรุ่งนี้ก็รักเธอ ทาง ททบ.5 เมื่อปี พ.ศ. 2552
แดรกคิวลา (ภาพยนตร์)
แดรกคิวลา (อังกฤษ: Dracula / Bram Stoker's Dracula) เป็นหนังสยองขวัญ พ.ศ. 2535 เรื่องรัก ๆ ใคร่-โกธิค. กำกับและร่วมอำนวยการสร้างโดย:ฟรานซิส ฟอร์ด คอปโปลา นั่นก็ขึ้นอยู่กับนวนิยาย แดรกคิวลา.
ผู้หญิงกลางสายฝน
ผู้หญิงกลางสายฝน สตูดิโออัลบั้มชุดที่ 2 ของ "พั้นช์ - วรกาญจน์ โรจนวัชร" ออกวางจำหน่ายเมื่อวันที่ 28 กุมภาพันธ์ พ.ศ. 2549 แนวดนตรีมีความหนักแน่น ด้วยเนื้อหาของบทเพลงมากขึ้น กับเพลง "ยิ่งกว่าเสียใจ" ซึ่งสามารถครองอันดับหนึ่งในคลื่น seed chart top 20 ได้ถึง 9 สัปดาห์เลยทีเดียว พร้อมทั้งยังมีเพลงฮิตติดชาร์ทอย่าง "เปลืองหัวใจ" ,"วางมือบนบ่า น้ำตาก็ไหล", "เดี๋ยวเหอะ" และ "คนไร้ค่าที่มาก่อน"
ซึ่งอัลบั้มชุดนี้มียอดขายถึง 900,000 ตลับ นับเป็นอัลบั้มที่สร้างชื่อเสียงให้กับพั้นช์เป็นอย่างมาก ทำให้เธอกวาดรางวัลมาแล้วหลายเวที
พายุโซเดล
โซเดล (ชื่อตำแหน่งองครักษ์ของเซาเดโลร์) เป็นชื่อพายุหมุนเขตร้อนในรายชื่อชุดที่ 3 ลำดับที่ 23 ของมหาสมุทรแปซิฟิกตะวันตกฝั่งเหนือ ส่งโดยประเทศไมโครนีเซีย ชื่อพายุในลำดับนี้แต่แรกเริ่มเคยใช้ชื่อ เซาเดโลร์ (Sau Deleur; ชื่อตำแหน่งผู้ปกครองเกาะโปนเปย์ในสมัยโบราณ) มาก่อน แต่ถูกถอนออกไปในฤดูกาล 2559
พายุเซาเดโลร์นั้นอาจหมายถึง
พายุโซเดลนั้นหมายถึง
ภาษาเซบัวโน
ภาษาเซบู (Cebuano; Sebwano; เซบู: Sinugboanon) เป็นภาษาตระกูลออสโตรนีเซียน มีผู้พูดในฟิลิปปินส์ 18 ล้านคน ชื่อในภาษาอังกฤษมาจากชื่อเกาะเซบู รวมกับปัจจัยจากภาษาสเปน -ano หมายถึง ที่เกี่ยวกับเชื้อชาติ
การแพร่กระจายทางภูมิศาสตร์
มีผู้พูดเป็นภาษาแม่ในเกาะเซบู เกาะโบโฮล ทางตะวันออกของเกาะเนโกรส ทางตะวันตกของเกาะเลเตและบีลีรัน ทางใต้ของเกาะมัสบาเต และเกือบตลอดเกาะมินดาเนา มีผู้พูดเป็นบางเมืองในเกาะซามาร์ กระทั่ง พ.ศ. 2518 ภาษานี้เป็นรองภาษาตากาล็อกในด้านจำนวนผู้พูดทั้งหมด แต่ภาษาเซบูมีผู้พูดเป็นภาษาแม่มากกว่า การอพยพจากเซบู โบโฮล และเนโกรสเข้าสู่มินดาเนา ทำให้มีประชากรที่พูดภาษาเซบูมากขึ้น บางสำเนียงของภาษาเซบูเรียกชื่อเป็นภาษาใหม่ ผู้อยู่ในโบโฮลมักเรียกภาษาเซบูว่า โบล-อาโนน ในขณะที่ผู้พูดภาษาเซบูในเลเตเรียกภาษาของตนเองว่ากานา
เสียง
ภาษาเซบูมีพยัญชนะ 17 เสียง p, t, k, ʔ, b, d, g, m, n, ng, s, h, w, l, r, y, และ j มีสระ 4 เสียง คือ : i, e, a, และ u/o u และ o แทนเสียงเดียวกันโดย u มักใช้ต้นพยางค์ ส่วน o ใช้ตอนท้ายของพยางค์ แต่ก็มีข้อยกเว้น เช่น kamatuoran (ความจริง) hangtúd (จนกระทั่ง) e พบในคำบางคำเช่น babaye (เด็กหญิง/ผู้หญิง) parayeg (ความรัก) pangadye (สวดมนต์) ในพยางค์ท้าย e มักเป็น I คำที่มี e มักเป็นคำยืมจากภาษาสเปน
คำศัพท์และคำยืม
ภาษาเซบูมีคำยืมจากภาษาสเปนมาก เช่น krus มาจาก cruz หมายถึง ตัด ข้าม merkado มาจาก mercado หมายถึงตลาด และมีคำยืมจากภาษาอังกฤษที่เปลี่ยนเสียงไปบ้าง เช่น hayskul มาจาก high school syapin มาจาก shopping และ drayber มาจาก driver ส่วนคำยืมจากภาษาอื่น ๆ ได้แก่ ภาษาอาหรับที่เข้ามาพร้อมศาสนาอิสลาม เช่น imam, sharif, jihad และภาษาสันสกฤต เช่น mahárlika karma เป็นต้น
การใช้ asa และ hain
ทั้งสองคำหมายถึง ที่ไหน แต่ใช้ต่างกันในการเขียนที่เป็นทางการ ภาษาเซบูที่ใช้ในการพูดปัจจุบัน มักใช้ asa แทนที่ hain จะพบการใช้ hain น้อยมาก และมักเป็นการใช้ของผู้พูดภาษาเซบูเป็นภาษาแม่ที่อายุมาก
การสนับสนุน
การใช้ภาษาตากาล็อกเป็นพื้นฐานของภาษาฟิลิปปินส์สร้างปัญหาให้กับผู้พูดภาษาอื่น ๆ ในฟิลิปปินส์ มีบางกลุ่มออกมาต่อต้าน บางกลุ่มใช้ภาษาเซบูแทนภาษาฟิลิปปินส์เช่นบนเกาะเซบู กลุ่มที่สนับสนุนภาษาเซบูมีเหตุผลดังนี้
อุบลวรรณ บุญรอด
อุบลวรรณ บุญรอด (ชื่อเล่น: ตุ๊กตา) เกิดเมื่อวันที่ 3 กุมภาพันธ์ พ.ศ. 2521 นักร้อง นักแสดงชาวไทย
ประวัติ
อุบลวรรณ บุญรอด เกิดเมื่อวันที่ 3 กุมภาพันธ์ พ.ศ. 2521 ที่จังหวัดฉะเชิงเทรา เป็นลูกคนที่ 2 ของ นายสุชาติ และนางกานศิริ บุญรอด มีพี่ชายคนหนึ่ง ฐานะของครอบครัวยากจนมาก พ่อและแม่ทำงานเป็นคนงานก่อสร้าง ได้รายได้วันละเพียงแค่ไม่กี่บาท ชีวิตในวัยเด็กจึงทำอาชีพรับจ้างแทบทุกอย่าง
เข้าสู่วงการบันเทิงด้วยการเข้าประกวดรางวัลดาราทอง ของนิตยสารดาราไทย เมื่ออายุได้ 14 ปี จากการเห็นประกาศในหนังสือพิมพ์ขณะที่นั่งพับเป็นถุงกระดาษขายอยู่ ปรากฏว่าได้รับรางวัลชนะเลิศ ได้โอกาสไปเรียนการแสดงสั้น ๆ ที่ฮ่องกง
เมื่อกลับมาก็ได้เป็นนักแสดงสังกัดอาร์.เอส.โปรโมชั่น
ได้แสดงนำในมิวสิกวิดีโอของอริสมันต์ พงศ์เรืองรอง 4 เพลง คู่กับ นันทวัฒน์ อาศิรพจนกุล ในปี พ.ศ. 2538 จากนั้นจึงได้แสดงในภาพยนตร์เรื่อง ล่องจุ๊น ขอหมอนใบนั้นที่เธอฝันยามหนุน คู่กับ สมชาย เข็มกลัด ในปี พ.ศ. 2539
มีผลงานการแสดงละครโทรทัศน์ประมาณ 20-30 เรื่อง อาทิ ตี๋ใหญ่ ในปี พ.ศ. 2542 ทางช่อง 3 คู่กับ ศรราม เทพพิทักษ์, ทองพูน โคกโพ ราษฎรเต็มขั้น ทางช่องเดียวกัน ในปี พ.ศ. 2544 คู่กับ อำพล ลำพูน เป็นต้น
การศึกษา จบการศึกษาจากโรงเรียนสีกัน (วัฒนานันท์อุปถัมภ์) เขตดอนเมือง และปริญญาตรีจากมหาวิทยาลัยราชภัฏจันทรเกษม ด้วยทุนการศึกษาของสถาบัน โดยใช้เวลาถึง 12 ปี เนื่องจากต้องทำงานไปด้วยพร้อมกับการเรียน
ปัจจุบัน ผันตัวเองจากนักแสดงมาเป็นดีเจเพลงลูกทุ่งทางคลื่นเอฟ.เอ็ม.95.0 ลูกทุ่งมหานคร ในสังกัดสถานีวิทยุ อสมท โมเดิร์นเรดิโอ
ในเดือนมิถุนายน พ.ศ. 2554 ได้ปรากฏข่าวว่าได้ทำร้ายร่างกายดีเจชายร่วมสถานีจนเป็นคดีความ
ดาวกระจาย
ดาวกระจาย อาจหมายถึง
การเมืองใหม่
การเมืองใหม่ เป็นแนวความคิดและเป็นคำนิยามที่นายสนธิ ลิ้มทองกุล แกนนำพันธมิตรประชาชนเพื่อประชาธิปไตยและผู้ก่อตั้งสื่อในเครือผู้จัดการใช้นิยามเปรียบเทียบระหว่างการเมืองไทยในยุคปัจจุบันว่าเป็น การเมืองเก่า เพราะประชาชนไม่มีสิทธิมีเสียงในการตรวจสอบหรือถ่วงดุลอำนาจรัฐ มีสิทธิก็เพียงแค่ 4 วินาทีตอนเลือกตั้งเท่านั้น ซึ่งถือว่าเป็นระบบเลือกตั้งโดยการเลือก สมาชิกสภาผู้แทนราษฎรเป็นตัวแทนของประชาชนในสภา เป็นเพียงการเมืองผ่านตัวแทน
ในช่วงการชุมนุมของพันธมิตรประชาชนเพื่อประชาธิปไตย พ.ศ. 2551 เรื่องของการเมืองใหม่ได้ถูกหยิบยกมาพูดถึงหลายต่อหลายครั้ง ซึ่งทางกลุ่มพันธมิตรฯได้เคยเสนอว่า การเมืองใหม่จะมีสัดส่วนของสมาชิกวุฒิสภามาจากการแต่งตั้ง 70 % และเลือกตั้ง 30 % ดังต่อไปนี้
ซึ่งแนวคิดนี้ได้ถูกคัดค้านและวิจารณ์จากสังคมหลายภาคส่วนว่าไม่เป็นประชาธิปไตย โดยนายธีรยุทธ บุญมี อาจารย์ประจำคณะสังคมวิทยาและมานุษยวิทยา มหาวิทยาลัยธรรมศาสตร์ ได้แสดงความเห็นเอาไว้ตอนหนึ่งว่า
ต่อมา ทางกลุ่มพันธมิตรฯ ก็ได้เปลี่ยนแนวคิดใหม่เป็นสมาชิกวุฒิสภามาจากการเลือกตั้ง 100 %
ในวันที่ 23 กันยายน พ.ศ. 2551 แกนนำพันธมิตรประชาชนเพื่อประชาธิปไตย แถลงข่าวถึงแนวคิดเรื่องการเมืองใหม่ ที่ห้องผู้สื่อข่าวทำเนียบรัฐบาล พล.ต.จำลอง ศรีเมืองกล่าวว่า การเลือกตั้งแบบ 100 เปอร์เซ็นต์จะให้มีการเลือกตั้งได้ 2 ทาง คือ ผู้แทนพื้นที่เขต และผู้สมัครนามกลุ่มอาชีพ หากคนหนึ่งมีหลายอาชีพ จะให้ลงสมัครได้เพียงอาชีพเดียว เรื่องดังกล่าวทำไม่ยาก เมื่อแบ่งคนทั้งประเทศออก 2 กลุ่มดังที่กล่าวไปแล้ว จึงไม่ยากอย่างที่คิดจะทำ แต่อาจจะมีการเปลี่ยนแปลงได้ ส่วนในทางปฏิบัตินั้นคงเป็นไปได้ยากจริงยอมรับ แต่หากทำเรื่องยากดีกว่าการเมืองเก่าก็ต้องทำ มันเป็นไปได้ แม้อาจจะไม่ได้เลิศเลอทุกอย่างก็ตาม
ส่วนนายสมศักดิ์ โกศัยสุข กล่าวเสริมอีกว่า
อย่างไรก็ดี ต่อมาเมื่อการชุมนุมได้จบลง และทางกลุ่มพันธมิตรฯได้จัดตั้งพรรคการเมืองขึ้น ก็ได้ใช้ชื่อพรรคของกลุ่มตนว่า พรรคการเมืองใหม่
อินทิรา โมราเลส
อินทิรา โมราเลส (19 พฤศจิกายน พ.ศ. 2539 –) หรือชื่อในวงการคือ มีนตรา อินทิรา เป็นนักร้องลูกทุ่งและหมอลำหญิงชาวไทยสังกัดแกรมมี่โกลด์ มีชื่อเสียงมาจากการเข้าร่วมประกวดความสามารถในรายการ คว้าไมค์ คว้าแชมป์ ปี 3 เมื่อ พ.ศ. 2555 และการเข้าร่วมประกวดความสามารถในรายการ เดอะวอยซ์ไทยแลนด์ ซีซั่นที่ 4 เมื่อ พ.ศ. 2558 โดยผ่านเข้ารอบ Knockout
เกิดที่อำเภอบ้านดุง จังหวัดอุดรธานี จบการศึกษาอยู่ที่มหาวิทยาลัยรัตนบัณฑิต เธอเริ่มร้องเพลงอย่างจริงจังตั้งแต่ระดับชั้นมัธยมศึกษาปีที่ 1 จากการที่เธอเข้าร่วมกับวงดนตรีโปงลางของโรงเรียน เมื่อเธอศึกษาต่อในระดับมหาวิทยาลัย เธอได้รับงานร้องเพลงกับวงดนตรีในจังหวัดอุดรธานีเพื่อหารายได้ และยังโคฟเวอร์เพลงในยูทูบ จนกระทั่งสลา คุณวุฒิเห็นความสามารถและแววของเธอ จึงชักชวนเธอเข้าสู่การเป็นศิลปินในสังกัดแกรมมี่โกลด์
ชีวิตช่วงต้น
เธอเกิดเมื่อวันที่ 19 พฤศจิกายน พ.ศ. 2539 ที่บ้านดงแสนสุข ตำบลดงเย็น อำเภอบ้านดุง จังหวัดอุดรธานี เธอสำเร็จการศึกษาชั้นประถมศึกษาจากโรงเรียนบ้านดงแสนสุข ระดับชั้นมัธยมศึกษาจากวิทยาลัยเทคโนโลยีอักษรพัทยา และระดับปริญญาตรีจากมหาวิทยาลัยราชภัฏอุดรธานี และ จบการศึกษาเมื่อปี พ.ศ. 2562
วงการบันเทิง
จึงให้เธอบันทึกเสียงการร้องหมอลำเอาไว้ หลังจากนั้นได้นำไปให้ครูสลา คุณวุฒิ จนกระทั่งผ่านไปเป็นปี ครูสลาได้ติดต่อเธอให้ไปบันทึกเสียงจากเพลงในโครงการ คว้าไมค์ คว้าแชมป์ ปี 3 และได้รางวัลชนะเลิศ CHAMP OF THE YEAR คว้าไมค์คว้าแชมป์ ปี 3 ซึ่งในตอนนั้นเธอมีอายุเพียงแค่ 15 ปีเพียงเท่านั้น ปัจจุบันกำลังอยู่ชั้น ม.4 วิทยาลัยอักษรเทคโนโลยี จ.ชลบุรี ซึ่งการชนะก็ทำให้เธอได้เซ็นสัญญาเป็นศิลปินสังกัดแกรมมี่โกลด์ เป็นระยะเวลา 1 ปี หลังจากที่หมดสัญญา เธอได้เข้าร่วมแข่งขันรายการร้องเพลงอย่าง เดอะวอยซ์ไทยแลนด์ ซีซั่นที่ 4 และได้เข้าไปถึงรอบ Knock Out หลังจากนั้นเธอก็ได้เป็นหนึ่งในผู้เข้าแข่งขันในรายการ สมรภูมิชิงเพลง จนสามารถโค่นบัลลังก์ ศิลปินต้นฉบับเพลงอย่าง เต๋า ภูศิลป์ ได้ ในเพลง “ความคึดฮอดบ่เคยพาไผกลับมา” ในที่สุด และหลังจากนั้นเธอก็มีผลงานโคฟเวอร์เพลงต่างๆ ออกมาเรื่อยๆ จนในที่สุดเธอก็ได้กลายเป็นนักร้องลูกทุ่งจากสังกัด “แกรมมี่โกลด์” ในเครือ จีเอ็มเอ็ม แกรมมี่ เป็นที่เรียบร้อย ซึ่งผลงานของเธอก็เรียกว่าประสบความสำเร็จในระดับล้านยอดเข้าชมเลยด้วย เป็นต้น
เดอะวอยซ์ไทยแลนด์ ซีซันที่ 4
มีนตรา อินทิรา ได้เข้ามาประกวดรายการ เดอะวอยซ์ไทยแลนด์ ซีซั่นที่ 4 ทีมโจอี้บอย ในปี 2558
อัลบั้มเดี่ยว
{| class="wikitable" ! ปี ! สตูดิโออัลบั้ม ! รายชื่อเพลง
เพลงที่ร่วมร้องกับศิลปินอื่น
เพลงที่มีนตรา อินทิราได้มีส่วนร่วมในการการร้อง
ราชาธิปไตย
ราชาธิปไตย (monarchy) เป็นรูปแบบการปกครองที่ตำแหน่งประมุขแห่งรัฐโดยปกติถืออยู่กระทั่งสวรรคตหรือสละราชสมบัติ โดยมากมักได้อำนาจมาโดยการสืบราชสมบัติในราชวงศ์เดียวกัน แต่ก็มีพระมหากษัตริย์ที่มาจากการเลือกตั้งหรือตั้งตนเป็นเจ้าด้วยเช่นกัน ขณะที่ในระบอบสาธารณรัฐ ประมุขของรัฐ (ซึ่งมักเรียกว่าประธานาธิบดี) โดยปกติมาจากการเลือกตั้ง และทำหน้าที่อยู่ในช่วงในเวลาที่แน่นอน เช่น 4 ปี 6 ปี เป็นต้น
ราชาธิปไตยเป็นหนึ่งในระบอบการปกครองที่เก่าแก่ที่สุด อาจถือกำเนิดขึ้นจากระบบการปกครองแบบหัวหน้าเผ่า (tribal kingship) หรือสมณเพศหลวง (royal priesthood) ในอดีต บางประเทศเชื่อว่าพระมหากษัตริย์ทรงได้เทวสิทธิ์ให้มาปกครองประเทศตามพระประสงค์ของพระเป็นเจ้า หรือบางประเทศอาจเชื่อว่าพระมหากษัตริย์เป็นเทพเจ้ามาจุติหรืออวตาร พระมหากษัตริย์ยังอาจมาจากพฤติการณ์รุนแรงของกลุ่มรุกรานต่อชุมชนท้องถิ่น ซึ่งแย่งชิงสิทธิของชุมชนเหนือประเพณี ผู้นำของกลุ่มที่แย่งชิงสิทธินั้นมักสถาปนาตนเป็นพระมหากษัตริย์ สถานะพระมหากษัตริย์กล่าวกันว่าเป็นผลซึ่งเผยถึงความสัมพันธ์ระหว่างทรัพยากร ชุมชน พระมหากษัตริย์และตำแหน่งของพระองค์
ราชาธิปไตยเคยเป็นระบอบการปกครองที่แพร่หลายที่สุดจนถึงคริสต์ศตวรรษที่ 19 แต่ปัจจุบันมิได้แพร่หลายอีกต่อไป อย่างน้อยก็ในระดับชาติ ประเทศซึ่งยังปกครองแบบราชาธิปไตยอยู่ ปัจจุบันมักพบในรูปของราชาธิปไตยภายใต้รัฐธรรมนูญ โดยพระมหากษัตริย์ทรงถือบทบาททางกฎหมายและพิธีกรรมเป็นเอกลักษณ์ แต่ไม่ทรงใช้หรือใช้อำนาจทางการเมืองอย่างจำกัดตามรัฐธรรมนูญหรือประเพณีซึ่งจัดสรรรฝ่ายปกครองที่อื่น พระมหากษัตริย์ทรงเป็นศูนย์รวมจิตใจ แต่อำนาจอธิปไตยอยู่ที่ประชาชน (ปรมิตตาญาสิทธิราชย์) พระมหากษัตริย์หลายพระองค์ถูกสถาปนาขึ้นตามจารีตประเพณีหรือตามประมวลกฎหมายเพื่อไม่ให้มีอำนาจทางการเมืองอย่างแท้จริง ส่วนบางประเทศยังใช้ระบอบสมบูรณาญาสิทธิราชย์ ซึ่งพระมหากษัตริย์มีพระราชอำนาจเบ็ดเสร็จไม่ถูกจำกัดภายใต้กฎหมาย
ปัจจุบันมี 44 รัฐเอกราชในโลกที่มีพระมหากษัตริย์เป็นประมุขแห่งรัฐ โดย 16 รัฐเป็นเครือจักรภพแห่งชาติ ซึ่งยอมรับว่าสมเด็จพระราชินีนาถเอลิซาเบธที่ 2 แห่งสหราชอาณาจักรเป็นประมุขแห่งรัฐของตน ประเทศราชาธิปไตยทุกประเทศในยุโรปเป็นแบบภายใต้รัฐธรรมนูญ ยกเว้นนครรัฐวาติกัน
ประเภทของราชาธิปไตย
ราชาธิปไตย คือ การที่มีประมุขของรัฐเป็นกษัตริย์ แบ่งออกตามขอบเขต พระราชอำนาจเป็น
การล่มสลายของราชาธิปไตย
ราชาธิปไตยอาจถึงจุดจบได้หลายวิธีด้วยกัน เช่น อาจจะมีการปฏิวัติโค่นล้มราชวงศ์เกิดขึ้น หรืออย่างในอิตาลีหรือกรีซ ประชาชนลงประชามติตั้งสาธารณรัฐทำให้ราชาธิปไตยถึงจุดสิ้นสุด ในบางกรณี เช่นในอังกฤษและสเปน ราชาธิปไตยถูกโค่นล้มลงหรือได้รับการฟื้นฟูขึ้นใหม่ในภายหลัง หลังจากที่จักรพรรดินโปเลียนที่ 1 ประกาศสละราชสมบัติ ชาวฝรั่งเศสได้ฟื้นฟูราชวงศ์บูร์บงขึ้นมาใหม่หลังจากถูกสาธารณรัฐของนโปเลียนยกเลิกไป
พระราชวัชรรังษี (เอี่ยม สิริวณฺโณ)
พระราชวัชรรังษี (เอี่ยม สิริวณฺโณ) เป็นพระราชาคณะชั้นราชผู้เป็นภิกษุที่แต่งหนังสือสวดมนต์ มนต์พิธี ซึ่งเป็นหนังสือรวบรวมพระพุทธมนต์ที่ใช้ในการประกอบพิธีกรรมเป็นที่นิยมสำหรับภิกษุและสามเณรผู้เตรียมตัวบวช ตลอดจนพุทธศาสนิกชนในประเทศไทย
ปฐมวัย
พระราชวัชรรังษีมีนามเดิมว่า เอี่ยม สุภราช เป็นบุตรของกรุย สุภราช ผู้เป็นบิดา และแคล้ว สุภราช (ต่อมานามสกุล คำสุข) ผู้เป็นมารดา เกิดเมื่อวันที่ 1 กันยายน พ.ศ. 2476 ที่บ้านพังตรุ อำเภอพนมทวน จังหวัดกาญจนบุรี ประเทศสยาม (ปัจจุบันคือ ประเทศไทย) มีพี่น้อง 5 คน
โดยช่วงปฐมวัยได้เข้ารับการศึกษาที่โรงเรียนวัดพังตรุ ขณะเรียนจบชั้นประถมศึกษาปีที่ 2 บิดาเสียชีวิต ประกอบกับมีอาการป่วย มารดาจึงอธิษฐานว่า "ถ้าหายจะให้บวช 7 วัน" แต่เมื่อถึงชั้นประถมศึกษาที่ 4 มารดาเสียชีวิต เมื่ออายุ 17 ปี ได้แจ้งความประสงค์กับยาย จึงได้บวชเป็นสามเณร เมื่อวันที่ 31 สิงหาคม พ.ศ. 2493 ที่วัดสาลวนาราม (ดอนตาเพชร) อำเภอพนมทวน จังหวัดกาญจนบุรี เมื่อปี พ.ศ. 2494 สอบได้นักธรรมชั้นตรีถึงนักธรรมชั้นโท
บรรพชา
โดยเมื่ออายุ 20 ปี ได้อุปสมบทเมื่อวันที่ 1 พฤษภาคม พ.ศ. 2496 ที่วัดเบญพาด อำเภอพนมทวน จังหวัดกาญจนบุรี มีพระครูพนมธรรมรัต (ซ้ง อินฺทสโร) วัดสาลวนาราม (ดอนตาเพชร) เป็นพระอุปัชฌาย์, พระอธิการเพิ่ม วัดดอนงิ้ว เป็นพระกรรมวาจาจารย์, และพระเหลือ วัดสาลวนาราม เป็นพระอนุสาวนาจารย์ ในช่วงเดียวกัน พระเอี่ยมได้เดินทางศึกษาต่อที่วัดไชยชุมพลชนะสงคราม สำเร็จนักธรรมชั้นเอก
เมื่อปี พ.ศ. 2499 ได้เป็นครูสอนบาลีที่วัดคูหาสวรรค์ จังหวัดราชบุรี เมื่อปี พ.ศ. 2500 ย้ายอยู่วัดสุทธิวาตวราราม จังหวัดสมุทรสาคร ก่อนเป็นเลขานุการเจ้าคณะตำบลที่วัดแหลมสุวรรณารามท จังหวัดสมุทรสาคร ต่อมา ย้ายพำนักที่วัดอรุณราชวรารามราชวรมหาวิหาร เป็นเลขานุการเจ้าคณะภาค 16 เมื่อปี พ.ศ. 2507 ดำรงตำแหน่ง 5 ปี เมื่อปี พ.ศ. 2511 ย้ายพำนักที่วัดราษฎร์บำรุง จังหวัดชลบุรี เพื่อเป็นครูสอนวิชาสามัญศึกษาและเลขานุการของพระธรรมโกศาจารย์ (ชอบ อนุจารี)
แต่งหนังสือ มนต์พิธี
เมื่อปี พ.ศ. 2513 พระเสวย พุทฺธเทโว เป็นภิกษุบวชใหม่มีความสนใจในหนังสือสวดมนต์ แต่ไม่เป็นที่น่าปราถนา จึงชักชวนพระเอี่ยมแต่งหนังสือสวดมนต์ โดยพิมพ์ครั้งแรกจำนวน 1,000 เล่ม ถวายภิกษุภายในจังหวัดชลบุรี ต่อมา จึงมีรวบรวมพระพุทธมนต์ พระคาถา และคำที่ใช้ในพิธีกรรม โดยหนังสือมีชื่อว่า สวดมนต์และศาสนพิธี พิมพ์จำนวน 1,000 เล่ม โดยเป็นที่นิยมในภิกษุและพุทธศาสนิกชนในจังหวัดชลบุรี
เมื่อปี พ.ศ. 2515 หนังสือเป็นที่นิยมอย่างมากในภิกษุและพุทธศาสนิกชนในประเทศไทยจึงเปลี่ยนชื่อว่า มนต์พิธี โดยมีพระธรรมโกศาจารย์ (ชอบ อนุจารี) เป็นผู้เขียนคำนำ เมื่อปี พ.ศ. 2520 ได้รับแต่งตั้งเป็นเจ้าคณะตำบลหนองเหียง และผู้ช่วยเจ้าอาวาสวัดราษฎร์บำรุง เมื่อปี พ.ศ. 2523 ย้ายกลับพำนักที่วัดอรุณราชวรารามราชวรมหาวิหาร เมื่อปี พ.ศ. 2529 เป็นรักษาการแทนเจ้าอาวาสวัดประดู่ในทรงธรรม
เมื่อวันที่ 5 ธันวาคม พ.ศ. 2534 ได้รับพระราชทานสัญญาบัตรสมณศักดิ์ เป็นพระครูสัญญาบัตรชั้นโท ในราชทินนามว่า พระครูอรุณธรรมรังษี ต่อมา เมื่อวันที่ 5 ธันวาคม พ.ศ. 2549 ได้รับพระราชทานสัญญาบัตรสมณศักดิ์ เป็นพระครูสัญญาบัตรชั้นเอก ในราชทินนามเดิม
เมื่อปี พ.ศ. 2560 สำนักพิมพ์เลี่ยงเชียง เพียรเพื่อพุทธศาสน์ ได้ติดต่อเพื่อขอลิขสิทธิ์ในการจัดพิมพ์หนังสือ มนต์พิธี และหนังสือที่แต่งโดยพระครูอรุณธรรมรังษี ให้เป็นผู้ดูแลการจัดพิมพ์และเผยแพร่
เมื่อวันที่ 20 มิถุนายน พ.ศ. 2564 พระบาทสมเด็จพระวชิรเกล้าเจ้าอยู่หัวทรงมีพระบรมราชโองการพระราชทานสัญญาบัตรสมณศักดิ์เป็น พระราชวัชรรังษี เป็นพระราชาคณะชั้นราช สถิตวัดอรุณราชวรารามราชวรมหาวิหาร มีฐานานุศักดิ์ตั้งฐานานุกรมได้ 4 รูป คือ พระครูปลัด พระครูสังฆรักษ์ พระครูสมุห์ และพระครูใบฎีกา
มรณภาพ
เมื่อวันที่ 8 มิถุนายน พ.ศ. 2566 พระราชวัชรรังษีมรณภาพที่โรงพยาบาลกรุงเทพ เขตห้วยขวาง กรุงเทพมหานครด้วยอาการสงบ
ปัง
ปัง อาจหมายถึง
รายชื่อผลงานของวรกาญจน์ โรจนวัชร
อัลบั้มที่ 1 : ผู้หญิงตาดำๆ
วางแผง กุมภาพันธ์ พ.ศ. 2548
เนินพระวิหาร
เนินพระวิหาร (הַר הַבַּיִת; Temple Mount) หรือที่ในภาษาอาหรับเรียกว่า อัลฮะเราะมุชชะรีฟ (الحرم الشريف) เป็นเนินเขาในเขตเมืองเก่าของเยรูซาเลมอันเป็นที่ตั้งของสถานที่ศักดิ์สิทธิ์อายุกว่าพันปีของสามศาสนาคือ ศาสนายูดาห์, ศาสนาคริสต์ และศาสนาอิสลาม ตั้งอยู่ที่ระดับความสูง 740 เมตรเหนือระดับน้ำทะเล สิ่งก่อสร้างในสมัยราชวงศ์อุมัยยะฮ์บนเนินเขาแห่งนี้ได้แก่ มัสยิดอัลอักซอ, โดมทองแห่งเยรูซาเลมตลอดจนหอสูงทั้งสี่ มีประตูอยู่ 11 ประตูเพื่อเข้าไปภายในอาณาเขตแห่งนี้ โดยสิบประตูสงวนไว้สำหรับชาวมุสลิม และอีกหนึ่งประตูสำหรับผู้ไม่ใช่มุสลิม
รายชื่อผลงานของวรกาญจน์ โรจนวัชร
อัลบั้มพิเศษ : วันพิเศษ
วางแผง 29 สิงหาคม พ.ศ. 2549
เนินพระวิหาร
ปัจจุบัน เนินเขาแห่งนี้ยังคงเป็นที่แก่งแย่งกันระหว่างศาสนายูดาห์กับอิสลาม ฝ่ายอิสราเอลได้เข้าควบคุมเนินเขาแห่งนี้ตั้งแต่ปี ค.ศ. 1967 โดยที่ทั้งรัฐบาลอิสราเอลและองค์การบริหารแห่งชาติปาเลสไตน์ต่างอ้างสิทธิเหนือเนินเขาแห่งนี้ ข้อพิพาทดังกล่าวยังคงเป็นประเด็นการเผชิญหน้าที่สำคัญในความขัดแย้งอาหรับ-อิสราเอล
รายชื่อผลงานของวรกาญจน์ โรจนวัชร
อัลบั้มที่ 3 : นักร้องเปื้อนฝุ่น
วางแผง 27 กันยายน พ.ศ. 2550
อัลบั้มพิเศษ : พั้นช์ เพลงรัก
วางแผง 9 กันยายน พ.ศ. 2551
อัลบั้มที่ 5 : ปรากฏการณ์ธรรมชาติ
วางแผง 11 ธันวาคม พ.ศ. 2552
อัลบั้มที่ 6 คนสนิท
วางแผง 31 มีนาคม พ.ศ. 2554
ผลงานอื่นๆ
อัลบั้ม The Left & Right By ดี้ นิติพงษ์
-ยินยอม
-แพ้ใจ
อัลบั้ม วันฟ้าใหม่
-คนไทยโชคดี (กับศิลปินอื่นๆในโปรเจกต์)
-นับหนึ่งด้วยกันไหม
-อ้วนดำ
-แม่ของเรา
อัลบั้ม 10 ปี แกรมมี่โกลด์
-ทำใจให้ชิน
อัลบั้ม พลพล คนกันเอง
-ตาแดงๆ
โครงการเมาไม่ขับ Anti Alcohol
-ไม่อยากมีแฟนแบบนี้
เพลงพิเศษคณะการปกครองในระบอบประชาธิปไตย
อัลบั้มพิเศษ
-พั้นช์ พลพล
-พั้นช์ เพลงรัก
ซิงเกิ้ล
- เก็บซ่อน (พ.ศ. 2562)
- สัมผัส (พ.ศ. 2564)
จังหวัดชาลาเตนังโก
ชาลาเตนังโก (Chalatenango) เป็นจังหวัดของประเทศเอลซัลวาดอร์ ตั้งอยู่ทางทิศตะวันตกเฉียงเหนือของประเทศ มีเมืองหลักชื่อชาลาเตนังโก จังหวัดชาลาเตนังโกมีพื้นที่ประมาณ 2,017 ตารางกิโลเมตร โดยมีประชากรอาศัยอยู่ประมาณ 220,000 คน
พ.ศ. 1342
พุทธศักราช 1342 ใกล้เคียงกับ
เดอะสเมิฟส์ (ภาพยนตร์)
เดอะสเมิฟส์ (The Smurfs) เป็นภาพยนตร์ 3 มิติแนวตลกอิงจากหนังสือการ์ตูนชุดเรื่อง เดอะสเมิฟส์ และรายการโทรทัศน์แอนิเมชันยุค 1980 อย่างหลวม ๆ สร้างโดยนักวาดการ์ตูนชาวเบลเยียมชื่อ เปโย ภาพยนตร์กำกับโดยราจา กอสเนลล์ และนำแสดงโดยแฮงก์ อาซาเรีย, นีล แพตทริก แฮร์ริส, เจย์มา เมส์ และโซเฟีย เวอร์การา โดยมีโจนาธาน วินเทอส์ และเคที เพร์รี พากย์เสียงปาปา สเมิร์ฟ และสเมิร์ฟเฟตต์ เป็นภาพยนตร์เรื่องแรกที่ผสมผสานระหว่างคอมพิวเตอร์กราฟิกกับการแสดงโดยใช้คนจริงของโซนีพิกเจอส์แอนิเมชัน และภาพยนตร์ไตรภาคเรื่อง เดอะสเมิฟส์ ภาพยนตร์บอกเล่าเรื่องราวของตระกูลสเมิร์ฟที่หลงทางไปในนิวยอร์ก และพยายามหาทางกลับบ้านก่อนที่การ์กาเมลจะจับพวกเขาได้ หลังจากต่อรองกันห้าปี จอร์แดน เคอร์เนอร์ ซื้อลิขสิทธิ์ในปี ค.ศ. 2002 และขณะนั้นพัฒนาโดยพาราเมาต์พิกเจอส์ และนิกเคโลเดียนมูฟวีส์ จนกระทั่งโคลัมเบียพิกเจอส์ และโซนีพิกเจอส์แอนิเมชันได้ครอบครองสิทธิ์ในการผลิตภาพยนตร์ในปี ค.ศ. 2008 การถ่ายทำเริ่มขึ้นในเดือนมีนาคม ค.ศ. 2010 ในนครนิวยอร์ก
หลังจากเปลี่ยนแปลงวันออกฉายถึงสามครั้ง โคลัมเบียพิกเจอส์ได้ออกฉายเดอะสเมิฟส์ในวันที่ 29 กรกฎาคม ค.ศ. 2011 นักวิเคราะห์จากบอกซ์ออฟฟิศคาดการณ์ว่าภาพยนตร์จะทำรายได้ได้เทียบเท่ากับคาวบอยส์แอนด์เอเลียนส์ แต่ที่สุดแล้ว เดอะสเมิฟส์ทำรายได้ได้ 35.6 ล้านดอลลาร์สหรัฐฯ รองจากคาวบอยส์แอนด์เอเลียนส์ ที่ทำได้ 36.4 ล้านดอลลาร์สหรัฐฯ แม้ว่าจะได้รับคำวิจารณ์ในแง่ลบ แต่เดอะสเมิฟส์ก็ประสบความสำเร็จในบอกซ์ออฟฟิศ และโพลสำรวจซีนีมาสกอร์แสดงให้เห็นคะแนนด้านบวกจากผู้โหวต เดอะสเมิฟส์ทำรายได้ถึง 500 ล้านดอลลาร์สหรัฐฯในสุดสัปดาห์ของวันที่ 23-25 กันยายน ค.ศ. 2011
ภาพยนตร์ภาคต่อ เดอะสเมิฟส์ 2 ออกฉายในวันที่ 31 กรกฎาคม ค.ศ. 2013 และมีแผนเริ่มเนื้อเรื่องใหม่ (reboot) ออกฉายในปี ค.ศ. 2016
รางวัลนาฏราช ครั้งที่ 1
เนื่องด้วย สมาพันธ์สมาคมวิชาชีพวิทยุกระจายเสียงและวิทยุโทรทัศน์ ได้จัดงานประกาศผลรางวัลนาฏราช ครั้งที่ 1 ประจำปี พ.ศ. 2552 ขึ้น เพื่อเป็นการสร้างมาตรฐานและยกระดับการตัดสินรางวัลด้านวิทยุโทรทัศน์ ส่งเสริมการให้สาระความรู้ควบคู่ความบันเทิง ตลอดจนสร้างกำลังใจให้กับคนทำงานในวิชาชีพนี้ต่อไป โดยการตัดสินผลรางวัลจะมาจากการร่วมลงคะแนนเสียงของคนในวิชาชีพวิทยุและโทรทัศน์ให้กับผลงานดีเด่นในด้านต่างๆ ซึ่งถือเป็นความภาคภูมิใจสูงสุดกับผู้ได้รับรางวัล
ตลอดขั้นตอนการดำเนินการเก็บรวบรวมคะแนนจากผู้มีสิทธิลงคะแนนดำเนินการโดย บริษัท จีเอฟเค มาร์เก็ตไว้ส์ จำกัด ซึ่งเป็นบริษัทวิจัยการตลาดชั้นนำ และได้รับการตรวจสอบจาก PwC ประเทศไทย ซึ่งเป็นบริษัทที่มีประสบการณ์ในงานประกาศผลรางวัลในระดับนานาชาติ อาทิ รางวัล Academy Awards โดยผลการลงคะแนนจะถูกเก็บรักษาเป็นความลับสูงสุด
รางวัลนาฏราช ครั้งที่ 1 ประจำปี พ.ศ. 2552 ประกาศผลในวันที่ 16 พฤษภาคม พ.ศ. 2553 ณ หอประชุมกองทัพเรือ กรุงเทพมหานคร ถ่ายทอดสดทางสถานีวิทยุโทรทัศน์ไทยทีวีสีช่อง 3 เวลา 18.00 - 20.00 น. โดยปีนี้ได้ สัญญา คุณากร และ สุริวิภา กุลตังวัฒนา มาเป็นพิธีกร
รายชื่อผู้เข้าชิง
ละครทั้ง 29 เรื่องต่อไปนี้ได้รับการเสนอชื่อเข้าชิงรางวัลนาฏราช ครั้งที่ 1
รายชื่อผู้ชนะ
ละครทั้ง 10 เรื่องต่อไปนี้ได้รับเลือกให้เป็นผู้ชนะรางวัลนาฏราช ครั้งที่ 1
วิชั่นนารี: เดอะวิดีโอซิงเกิลส์
วิชั่นนารี: เดอะวิดีโอซิงเกิลส์ (Visionary: The Video Singles) เป็นอั้ลบั้มบ็อกเซตเพลงฮิตโดย ไมเคิล แจ็กสัน จัดจำหน่ายในยุโรประหว่างวันที่ 20 กุมภาพันธ์ ค.ศ. 2006 ถึง 26 มิถุนายน ค.ศ. 2006 และจัดจำหน่ายในอเมริกาเหนือระหว่างวันที่ 14 พฤศจิกายน ค.ศ. 2006 Epic Records และ Legacy Recordings
Remix EP
จัดจำหน่ายในวันที่ 21 กุมภาพันธ์ 2006 Visionary Remixes – EP จำหน่ายผ่าน iTunes เท่านั้น
ซูว์แรน
ซูว์แรน (Suresnes) เป็นเมืองในจังหวัดโอดแซน (Hauts-de-Seine) ในแคว้นอีล-เดอ-ฟร็องส์ (Île-de-France) ตั้งอยู่ในชานเมืองด้านตะวันออกของกรุงปารีส (Paris) บนฝั่งซ้ายของแม่น้ำแซน (Seine)
นีดฟอร์สปีด: อันเดอร์เกราน์ด
นีดฟอร์สปีด: อันเดอร์กราวน์ เป็นเกมแข่งรถที่ 7 ของซีรีส์นีดฟอร์สปีด พัฒนาโดย อีเอแบล็คบอกซ์ และเผยแพร่โดยอิเล็คโทรนิค อาร์ตส ในปี ค.ศ. 2003 เป็นครั้งแรกที่เกมนีดฟอร์สปีดจัดจำหน่ายในประเทศญี่ปุ่นในชื่อ Need for Speed: High Stakes
พายุโมลาเบ
โมลาเบ (Molave; ) เป็นชื่อพายุหมุนเขตร้อนในรายชื่อชุดที่ 3 ลำดับที่ 24 ของมหาสมุทรแปซิฟิกตะวันตกฝั่งเหนือ ส่งโดยประเทศฟิลิปปินส์ ชื่อพายุในลำดับนี้แต่แรกเริ่มเคยใช้ชื่อ อิมบูโด (Imbudo; ) มาก่อน แต่ถูกถอนออกไปในฤดูกาล 2547
พายุอิมบูโดนั้นหมายถึง
พายุโมลาเบนั้นอาจหมายถึง
มอนโรเวีย
มอนโรเวีย (Monrovia) เป็นเมืองหลวงของประเทศไลบีเรีย ซึ่งเป็นประเทศที่อยู่ทางแอฟริกาตะวันตก ตั้งอยู่ริมชายฝั่งมหาสมุทรแอตแลนติก บริเวณแหลมเมชูราโด เขตเมืองมีประชากรประชากร 1,010,970 คน ในเขตเกรเตอร์มอนโรเวีย จากการสำรวจประชากรในปี ค.ศ. 2008 เป็น 29% ของประชากรในประเทศไลบีเรีย และถือเป็นเมืองที่มีประชากรมากที่สุดในประเทศ เมืองมอนโรเวียเป็นเมืองท่าทางวัฒนธรรม การเมืองและเศรษฐกิจของประเทศ
เมืองก่อตั้งในปี ค.ศ. 1822 ตั้งชื่อเพื่อเป็นเกียรติแก่ประธานาธิบดีสหรัฐอเมริกา เจมส์ มอนโร ผู้สนับสนุนคนสำคัญในการก่อตั้งของไลบีเรีย นอกเหนือจากวอชิงตันดีซีแล้ว เมืองนี้ก็ถือเป็นเมืองหลวงเมืองเดียวที่ตั้งชื่อตามประธานาธิบดีสหรัฐอเมริกา เมืองมอนโรเวียก่อตั้งหลังเมือง ฟรีทาวน์ ประเทศเซียร์ราลีโอน 30 ปี เป็นรกรากแห่งแรกของชาวแอฟริกันอเมริกัน ในแอฟริกา ท่าเรือของมอนโรเวียขยับขยายอย่างมากโดยกองทัพสหรัฐฯ ในช่วงระหว่างสงครามโลกครั้งที่สอง สินค้าส่งออกหลักคือ น้ำยางและแร่เหล็ก ยังมีผลผลิตที่ผลิตในสถานที่ อย่างเช่น ปูนซีเมนต์ การกลั่นปิโตรเลียม ผลิตอาหาร อิฐและกระเบื้อง เฟอร์นิเจอร์และเคมีภัณฑ์
ลอง (เพลงพาราด็อกซ์)
"ลอง" เป็นซิงเกิลพิเศษประกอบโฆษณา "Exit" ของวงดนตรีพาราด็อกซ์ ประพันธ์เนื้อร้อง-ทำนองโดย อิทธิพงศ์ กฤดากร ณ อยุธยา และเรียบเรียงโดย พาราด็อกซ์ ออกจำหน่ายในวันที่ 1 กันยายน พ.ศ. 2557
เพลง "ลอง" เป็นเพลงที่บอกให้ทุกคนมั่นใจและออกไปลองทำในสิ่งที่ชอบ อย่ามัวแต่ปล่อยให้เวลาผ่านไปแล้วมานั่งเสียดายทีหลัง ไม่ว่าจะปลายทางจะสำเร็จหรือล้มเหลวก็ไม่สำคัญ เพราะระหว่างทางที่ได้ลองทำ คือ ประสบการณ์ที่มีค่ากว่าสิ่งใด
การตอบรับ
เพลง "ลอง" ติดอันดับสูงสุด 61 ของชาร์ต GMM Grammy Gmember Song Chart Top 100 ประจำวันที่ 8 กันยายน พ.ศ. 2557 จากการจัดอันดับของเว็บไซต์ Gmember.com
เลียม เฮมส์เวิร์ท
เลียม เฮมส์เวิร์ท (Liam Hemsworth) เกิดเมื่อวันที่ 13 มกราคม ค.ศ. 1990 เป็นนักแสดงชาวออสเตรเลีย เป็นที่รู้จักจากบทบาท จอช เทย์เลอร์ ในละครเรื่อง Neighbours และบท มาร์คัส ในซีรีส์เด็กทางโทรทัศน์เรื่อง The Elephant Princess เขายังแสดงในภาพยนตร์อเมริกันเรื่อง The Last Song ออกฉายเมื่อวันที่ 31 มีนาคม ค.ศ. 2010 เขาเป็นน้องชายของคริส เฮมส์เวิร์ท
อ้างอิง
1990
รายชื่อประเทศและเขตการปกครองเรียงตามร้อยละของพื้นที่แหล่งน้ำ
นี่คือ รายชื่อประเทศและเขตการปกครองเรียงตามร้อยละของพื้นที่แหล่งน้ำ เมื่อเปรียบเทียบกับพื้นที่ทั้งหมด
รายการดังกล่าวมีข้อมูลสามคอลัมน์:
อ้างอิง
List of countries by percentage of water area
พ.ศ. 1344
พุทธศักราช 1344 ใกล้เคียงกับ
Accessory nail of the fifth toe
เล็บเท้าที่หก คือลักษณะเฉพาะด้านกายภาพของนิ้วก้อยเท้าที่มี "เล็บเท้าที่หก" ขนาดเล็กปรากฏอยู่ที่มุมด้านนอกของเล็บตรงนิ้วก้อยเท้า ซึ่งรับรู้โดยทั่วกันว่าปรากฏอยู่โดยเฉพาะในหมู่ชาวจีนฮั่น; อย่างไรก็ตาม นี่เป็นตำนานส่วนหนึ่ง และไม่ได้รับการพิสูจน์ทางการแพทย์โดยสิ้นเชิง
Trait
ลักษณะเฉพาะนี้สามารถสังเกตเห็นได้บนเท้าข้างใดข้างหนึ่งหรือทั้งสองข้าง ซึ่งมีการแยกของเล็บเท้าบนนิ้วก้อย ส่วนที่แยกออกของเล็บสร้าง "เล็บที่หก" ขนาดเล็กกว่าตรงมุมของส่วนที่ใหญ่กว่าหรือส่วนหลักของเล็บเท้า บนส่วนด้านนอกสุดของเท้าซึ่งจะยื่นออกไปด้านนอกจากมุมของเล็บที่ใหญ่กว่า เล็บที่เพิ่มขึ้นมานี้สามารถตัดออกได้ด้วยกรรไกรตัดเล็บเช่นเดียวกับเล็บอื่นๆ
Perception
ลักษณะเฉพาะนี้รับรู้โดยทั่วกันว่าปรากฏในหมู่ชาวจีนฮั่นทั่วๆไป แม้ว่านี่จะยังไม่ได้รับการพิสูจน์ทางการแพทย์ มันยังปรากฏอยู่ในกลุ่มชาติพันธุ์อื่นๆด้วย เช่นคอเคซอยด์
หินชนวน
หินชนวน (Slate) เป็นหินแปรที่มีเม็ดละเอียด มีริ้วขนาน และเป็นเนื้อเดียวกัน มีต้นกำเนิดจากหินตะกอนชนิดดินดานผ่านการแปรสภาพบริเวณไพศาลระดับต่ำ ซึ่งตัวหินตะกอนประกอบด้วยดินเหนียวหรือเถ้าภูเขาไฟ หินชนวนเป็นหินแปรมีริ้วขนานที่มีเม็ดหินเล็กที่สุด
ริ้วขนานของหินชนวนเกิดจากการบีบอัดอย่างรุนแรงจนทำให้สะเก็ดดินเหนียวเม็ดเล็กงอกใหม่เป็นระนาบตั้งฉากกับแรงอัด ทำให้ริ้วขนานไม่สอดคล้องกับชั้นตะกอนเดิม เมื่อกรีดหินทางขนานกับริ้วขนานด้วยเครื่องมือเฉพาะในเหมืองหิน หินชนวนจะแสดงคุณสมบัติที่เรียกว่าแนวแตกถี่ ก่อเป็นแผ่นหินเรียบที่ใช้สำหรับมุงหลังคา ปูกระเบื้องปูพื้น และวัตถุประสงค์อื่น ๆ หินชนวนมักเป็นสีเทาโดยเฉพาะอย่างยิ่งเมื่อเห็นคลุมหลังคา อย่างไรก็ตามหินชนวนสามารถเกิดขึ้นในหลากหลายสีแม้จะมาจากที่เดียว ตัวอย่างเช่นหินชนวนจากนอร์ทเวลส์ ซึ่งสามารถพบได้ในเฉดสีเทาหลายเฉดตั้งแต่สีซีดไปจนถึงสีเข้ม และอาจเป็นสีม่วง สีเขียว หรือสีฟ้าได้เช่นกัน หินชนวนมักถูกสับสนกับหินชีสต์หรือหินดินดานซึ่งเป็นที่มาของหินชนวน
นอกจากใช้สำหรับหินแล้ว คำว่า "ชนวน" ยังใช้สำหรับวัตถุบางประเภทที่ทำจากหินชนวนอีกด้วย เช่น กระดานชนวน
หินชนวนในอาคาร
หินชนวนถูกใช้ในการทำหลังคา เมื่อหินชนวนแตกแล้วจะรักษาลักษณะธรรมชาติ ในขณะที่ยังคงค่อนข้างแบนและง่ายต่อการซ้อนกัน มี "Slate Booms" เกิดขึ้นในยุโรปหลายครั้งจากยุค 1870 จนกระทั่งสงครามโลกครั้งที่หนึ่งหลังจากการปรับปรุงระบบการขนส่งทางรถไฟ ถนน และทางน้ำ หินชนวนเหมาะสมอย่างยิ่งในการเป็นวัสดุมุงหลังคาเนื่องจากมีดัชนีการดูดซึมน้ำที่ต่ำมากซึ่งน้อยกว่า 0.4% ทำให้วัสดุทนต่อความเสียหายจากน้ำค้างแข็ง
การใช้งานอื่น ๆ
เนื่องจากหินชนวนเป็นฉนวนไฟฟ้าที่ดีและทนไฟ จึงมักถูกใช้เพื่อสร้างแผงสวิตช์ไฟฟ้าในช่วงต้นศตวรรษที่ 20 และควบคุมรีเลย์สำหรับมอเตอร์ไฟฟ้าขนาดใหญ่ เนื่องจากความเสถียรทางความร้อนและความเฉื่อยต่อสารเคมี หินชนวนถูกนำมาใช้กับส่วนบนโต๊ะในห้องปฏิบัติการและสำหรับโต๊ะบิลเลียด
วงศ์ปลายอดจาก
วงศ์ปลายอดจาก (Pike congers, False congers) วงศ์ของปลากระดูกแข็งทะเลวงศ์หนึ่ง ใช้ชื่อวิทยาศาสตร์ว่า Muraenesocidae
จัดเป็นปลาไหลแท้อีกจำพวกหนึ่ง เป็นปลาไหลขนาดใหญ่ มีลักษณะเด่น คือ ลําตัวยาวทรงกระบอก ส่วนหางแบนข้าง ไม่มีเกล็ด ปากกว้าง จะงอยปากบนยาวลํ้ากรามล่าง ฟันแหลมคมแข็งแรง ครีบอกใหญ่ พื้นลําตัวและครีบสีนํ้าตาลอ่อนปนเหลืองหรือคลํ้า ด้านท้องสีขาว ขอบครีบหลัง, ครีบก้น และครีบหางสีดํา ตากลมโตมีขนาดใหญ่ มีความยาวได้ถึง 1.5 เมตร
พบกระจายพันธุ์ในทะเลเขตร้อนและกึ่งเขตร้อน บางชนิดอาจพบได้ตามแหล่งน้ำกร่อย เช่น ปากแม่น้ำหรือป่าชายเลน เช่น ปลายอดจากปากสั้น (Congresox talabon) และปลายอดจากปากยาว (C. talabonoides) นิยมนำมาปรุงเป็นอาหาร
การจำแนก
แบ่งออกได้เป็น 6 สกุล
ปลามังกร
ปลามังกร (Dragonfish) เป็นชื่อสามัญอาจหมายถึงปลาในหลากหลายประเภท เช่น
ภาษาเลปชา
ภาษาเลปชา(อักษรเลปชา: ; Róng ríng)เป็นภาษาที่พูดโดยชาวเลปชา ในรัฐสิกขิม อินเดีย รวมทั้งบางส่วนของเนปาลและภูฏาน เขียนด้วยอักษรเลปชา ต้นกำเนิดของอักษรนี้ยังคลุมเครือ เริ่มแรกเขียนในแนวตั้งแบบเดียวกับอักษรจีน จัดเป็นภาษาท้องถิ่นในบริเวณที่ใช้พูด มีผู้พูดราว 50,000 คน
ประชากร
ภาษาเลปชาใช้พูดโดยชนกลุ่มน้อยในรัฐสิกขิม และรัฐเบงกอลตะวันตกรวมทั้งในเนปาลและภูฏาน ภาษานี้จัดเป็นภาษาดั้งเดิมก่อนการมาถึงของภาษาทิเบตและภาษาเนปาลี ผู้พูดภาษาเลปชามีหลายกลุ่ม โดยกลุ่มที่อยู่ในอินเดียมีมากกว่าเนปาลและภูฏาน โดยประมาณ คาดว่าผู้พูดภาษาเลปชามีประมาณ 53,000 คน โดยมีผู้พูดเป็นภาษาแม่ราว 30,000 คน
การจัดจำแนก
ภาษาเลปชาเป็นภาษาที่จัดจำแนกได้ยาก Van Driem (2001) เสนอว่าเป็นภาษาใกล้เคียงกับกลุ่มภาษามหากิรันตี ซึ่งเป็นกลุ่มย่อยของกลุ่มภาษาหิมาลัย ในอีกด้านหนึ่ง SILได้จัดให้ภาษาเลปชาอยู่ในกลุ่มภาษาหิมาลัย ซึ่งจัดเป็นกลุ่มพี่น้องกับภาษาทิเบต-กานุยรี ภาษาเลปชาเป็นภาษาที่หลากหลาย มีรากศัพท์ที่ได้รับอิทธิพลจากภาษาอื่นๆหลายกลุ่ม โดยเฉพาะภาษาเนปาลและภาษาสิกขิม
ลักษณะ
ภาษาเลปชาเป็นภาษาในกลุ่มภาษาทิเบต-พม่าที่ไม่มีวรรณยุกต์ แม้จะมีเครื่องหมายกำกับเสียงในอักษรเลปชา รากศัพท์เป็นคำพยางค์เดียว
อักษรและการถอดเป็นอักษรโรมัน
อักษรเลปชาเป็นการเขียนแบบพยางค์ ที่มีเครื่องหมายและการเชื่อมต่อ ในช่วงแรก อักษรเลปชาเขียนในแนวตั้ง ซึ่งแสดงอิทธิพลจากภาษาจีน ก่อนที่จะมีอักษรเลปชา เคยเขียนด้วยอักษรทิเบต  มีการนำอักษรโรมันมาใช้กับภาษานี้ซึ่งมีหลายระบบ ทั้งระบบที่อิงตามภาษาอังกฤษ ภาษาฝรั่งเศส หรือภาษาเยอรมัน ซึ่งใช้โดยนักวิชาการชาวตะวันตก
ไวยากรณ์
การเรียงคำเป็นแบบประธาน-กรรม-กริยา ลักษณะของภาษาเป็นแบบรูปคำติดต่อทำให้คำในภาษาเลปชามี 1-2 พยางค์ นอกจากนั้นยังมีลักษณะของการกเกี่ยวพันในการบรรยายเหตุการณ์ ภาษาเลปชามีการกสำหรับนาม 2 การก มีคำนำหน้านามชี้เฉพาะ –re และการกกรรม –m เครื่องหมายอื่นๆแสดงด้วยปรบท
พระมหาธรรมราชา
พระมหาธรรมราชา เป็นตำแหน่งผู้ครองแคว้นสุโขทัยสามารถหมายถึง
พีต แซมพราส
พีต แซมพราส (Pete Sampras) เกิด: 12 สิงหาคม ค.ศ. 1971 เป็นอดีตนักเทนนิสชาวอเมริกันมือวางอันดับ 1 ของโลก เจ้าของตำแหน่งชนะเลิศรายการแกรนด์สแลมในประเภทชายเดี่ยวจำนวน 14 สมัย (เป็นสถิติที่มากที่สุดในขณะนั้น) และคว้าแชมป์จากการแข่งขันตลอดอาชีพได้รวม 64 รายการ แซมพราสขึ้นสู้ตำแหน่งมือวางอันดับ 1 ของโลกครั้งแรกใน ค.ศ. 1993 และครองตำแหน่งมือวางอันดับ 1 ของโลกรวมทั้งสิ้น 286 สัปดาห์ (สถิติสูงที่สุดเป็นอันดับที่ 3 ตลอดกาล) รวมทั้งทำสถิติคว้าตำแหน่งอันดับมือวางอันดับ 1 ของโลกเมื่อจบสิ้นปีรวมทั้งสิ้น 6 ครั้ง (สถิติอันดับ 1 ในยุคโอเพนร่วมกับ นอวาก จอกอวิช) ใน ค.ศ. 2007 เขาได้รับการจัดอันดับให้อยู่ในหอเกียรติยศของนักเทนนิสอาชีพ (International Tennis Hall of Fame)
แซมพราสถือเป็นหนึ่งในนักเทนนิสที่ยิ่งใหญ่ที่สุดตลอดกาลและได้รับการยกย่องว่าเป็นผู้เล่นที่เก่งที่สุดในยุคของเขา เขาเข้าชิงชนะเลิศแกรนด์สแลมได้รวมทั้งสิ้น 18 สมัย และคว้าตำแหน่งชนะเลิศได้ 14 สมัย ประกอบไปด้วยแชมป์ออสเตรเลียนโอเพน 2 สมัย, วิมเบิลดัน 7 สมัย และยูเอสโอเพน 5 สมัย โดยเฟรนช์โอเพนเป็นรายการแกรนด์สแลมเพียงรายการเดียวที่แซมพราสไม่สามารถคว้าแชมป์ได้ในการเล่นอาชีพ